નિસર્ગ વાવાઝોડું : મુંબઈના માથેથી ઘાત ટળી, ગુજરાતમાં હજારોને ખસેડાયા\nસાંજે સાત વાગ્યે : મુંબઈ પરથી જોખમ ટળ્યું મુંબઈ પરથી જોખમ ટળી ગયું છે. 'નિસર્ગ' તોફાન મુંબઈ પરથી પસાર થઈ ગયું છે. શહેરમાં કેટલીય જગ્યાએ વૃક્ષો પડી ગયાં છે, જોકે, વધારે કોઈ નુકસાનના સમાચાર નથી.    વાવાઝોડું પસાર થઈ જતાં હવે બીએમસીએ સફાઈકામ શરૂ કરી દીધું છે.   હવામાન વિભાગના ડીજી મૃત્યુંજય મોહાપાત્રાએ સમાચાર સંસ્થા એનએનઆઈને કહ્યું કે આગામી ત્રણ કલાકોમાં વાવાઝોડું નબળું પડી જશે. 

સાંજે  પાંચ વાગ્યે : પૂણેના કેટલાય વિસ્તારો ડૂબ્યા   સમાચાર સંસ્થા પીટીઆઈ અનુસાર મહારાષ્ટ્રના પૂણેના કેટલાય વિસ્તારો વરસાદને કારણે ડૂબી ગયા છે. 'નિસર્ગ' વાવાઝોડાને લીધે ફૂંકાયેલા ભારે પવનને પગલે શહેરમાં કેટલાંય વૃક્ષો ઊખડી ગયાં છે.

બપોરે ચાર વાગ્યાની સ્થિતિ   મુંબઈ પોલીસે જણાવ્યું છે કે સાંતાક્રૂઝ વિસ્તારમાં એક નિર્માણાધિન ઇમારતમાંથી સિમેન્ટની ઈંટો પડવાને લીધે નજીકની ઓરડીમાં રહેતા ત્રણ લોકોનો પરિવાર ઘાયલ થઈ ગયો છે. ભારે હવાને લીધે આ ઈંટો પડી હોવાનું પોલીસે જણાવ્યું છે. 

મુંબઈનાં મેયર કિશોરી પેડનેકર કહ્યું, "અમારી ફાયર-બ્રિગેડ સેવા, જીવનરક્ષાકર્મી અને અન્ય બચાવદળો તૈયાર છે. લોકોને તોફાનથી જોખમ ન રહે, એ માટે મોટા ભાગના લોકોને સલામત જગ્યાએ ખસેડવામાં આવ્યા છે. "કલાકના 70 કિલોમિટરની ઝડપે મુંબઈ તરફ આગળ વધી રહેલા વાવાઝોડાને પગલે મહારાષ્ટ્રોના સમગ્ર દરિયાકાંઠે ભારે પવન ફૂંકાઈ રહ્યો છે.  મહારાષ્ટ્રના મુખ્ય મંત્રી ઉદ્ધવ ઠાકરેએ પણ લોકોને બે દિવસ માટે ઘરની અંદર જ રહેવા અપીલ કરી છે. 'નિસર્ગ'નું જોખમ જોતાં ગુજરાત અને કેન્દ્રશાસિત પ્રદેશ દમણના પ્રભાવિત વિસ્તારોમાંથી મોટા પ્રમાણમાં લોકોને સલામત સ્થળે ખસેડવામાં આવ્યા છે. 

ત્રણ વાગ્યાની સ્થિતિ   મહારાષ્ટ્રના મુખ્ય મંત્રીએ 'વાવાઝોડા બાદ તુરંત જ બચાવકાર્યોમાં જોતરાી જવાની' હાકલ કરી છે.   ઉદ્ધવ ઠાકરેએ પ્રદેશતંત્રને નિર્દેશ આપ્યા છે કે તેઓ 'એ તમામ આપાતસ્થિતિને પહોંચી વળવા માટે તૈયાર રહે અને મુંબઈ-ઠાણે પરથી વાવાઝોડું પસાર થઈ જાય એ સાથે જ રાહત અને બચાવકાર્યોમાં જોતરાઈ જાય. '  આગામી કેટલાક કલાકોમાં વાવાઝોડું મુંબઈથી ઉત્તર-પૂર્વ દિશામાં આગળ વધી જશે.   મુંબઈમાં વાવાઝોડાની અસર વર્તાઈ રહી છે. સોશિયલ મીડિયા પર વાવાઝોડાના એવા વીડિયો શૅર કરાઈ રહ્યા છે, જેમાં કાચાં મકાનોનાં છાપરાં ઊડતાં જોઈ શકાય છે.   નરીનમ પૉઇન્ટની કેટલીક તસવીરો સમાચાર એજન્સીએ પ્રકાશિત કરી છે, જેમાં કેટલાંક વૃક્ષો પડેલાં જોઈ શકાય છે.

અધિકારીઓએ...\n\ntl;dr:
'નિસર્ગ' વાવાઝોડું ભારતીય સરહદમાં પહોંચી ગયું છે અને તેની ઝડપ કલાકના 100થી 200 કિલોમિટર વચ્ચે બતાવાઈ રહી છે.   પહેલાં વાવાઝોડાનું જોખમ પર ગુજરાત પર હતું. જોકે, ગુજરાત પર ઘાટ ટળી ગઈ છે અને એવી જ રીતે મુંબઈ પરથી પણ વાવાઝોડું જોખમ હઠી ગયું છે.   ભારતીય હવામાન વિભાગ અનુસાર ભારતી પશ્ચિમ તટરેખાસ્થિત મહારાષ્ટ્રના દરિયાકિનારના જિલ્લા મુંબઈ, થાણે, રાયગઢ, પાલઘર ઉપરાંત ગુજરાતના વલસાડ, નવસારી, સૂરત, ભાવનગર, ભરૂચ સહતિ કેન્દ્રશાસિત પ્રદેશ દાદરા નગરહવેલી અને દીવ-દમણમાં પણ તોફાનના પ્રભાવવી આશંકા છે.    અહીં તોફાન સંબંધીત અપડેટ અપાઈ રહી છે.